Ukjent nasjonalitet: Når slår dere på midnattsolen?

Amerikaner pekte på Nesodden: Is that Denmark?

Danske: Er det vanskelige fjelloverganger til Holmenkollen?

SLÅTT PÅ: Midnattsol fremstår som eksotisk for utenlandske turister i Norge. I dette tilfellet er midnattsolen «slått på» ved Nordkapp i Finnmark. Foto: TERJE MORTENSEN

Turistenes dummeste spørsmål - sjekk topplisten

(VG Nett) Noen ganger må de ansatte i reiselivsbransjen ta seg sammen for ikke å le i møte med utenlandske turister. Her er deres toppliste over humoristiske henvendelser.

7. juli 2012

- Hadde dere nordmenn like store problemer med vikingene som vi hadde med indianerne? lurte en amerikansk turist på.

Annonse Reise Fly

Hotell

Leiebil

Pakkereiser

- Er de norske hamburgerne laget av reinsdyr- eller isbjørnkjøtt? var spørsmålet fra en italiener.

Amerikaneren som sto på Rådhustrappa i Oslo, pekte på Nesodden og spurte: «Is that Denmark»?

Det er mye man skal høre, som medarbeider i reiselivsnæringen. Særlig i møte med turister med moderate kunnskaper om norsk kultur og natur.

- Når du får spørsmål fra turister som tror Lofoten bare er kulisser og at innbyggerne kun er utplassert der på sommeren, må du kanskje gå en liten runde for ikke å dra på smilebåndet. Men de som jobber med reiseliv i Norge er ganske vant med å få slike spørsmål, sier reiselivsdirektør Per Arne Tuftin i Innovasjon Norge.

- Vi er et lite land

Reiselivsdirektøren kjenner ikke til at ansatte ved turistinformasjonene får opplæring til å takle snodige spørsmål.

- Vi får ikke dumme spørsmål daglig. Og vi må huske på at mange utlendinger vet veldig lite om Norge. Fenomener som nordlys, midnattssol og fjorder har de ikke noe forhold til fra før, sier han.

Tuftin tror mange nordmenn har godt av å justere sin oppfatning av Norge som verdens navle.

- For resten av verden er vi et lite land langt mot nord, som gjerne forsvinner fra værkartet i europeiske land. Fordi vi er et så lite land, kan vi nok mye mer om større land i verden, enn mennesker fra disse landene kan om oss, sier han.

Les også: Turisters dumme spørsmål i USA, Storbritannia og Australia.

Topplisten

Spørsmålene og historiene nedenfor er en oversikt over selvopplevde favoritter blant ansatte i reiselivsnæringen gjennom flere år:

- Dansken som lurte på om det var noen vanskelige fjelloverganger på vei opp til Holmenkollen.



FJELLOVERGANG? Holmenkollen kan synes ugjestmildt for turister fra land uten fjell. FOTO: NRK Foto:



- Japaneren som ble anbefalt en tur til Munchmuseet, hvorpå han slår seg på hodet og utbryter: «Oh, real monkeys?»

- Den amerikanske damen som gjerne ville besøke «Den norske fossen». Etter litt research viste det seg å være snakk om fossen ved Briksdalsbreen.

- Den (eldre) amerikanske damen som insisterte på å få kjøpt en busstur på fjorden.

- De utallige bilturistene som lurte på om det var bensinstasjoner i Finnmark.

- Den unge arabiske gutten som ville ha en dagstur til Båtsfjord for å besøke sin norske venninne - uten å måtte fly.

- Amerikaneren som skulle bo på Holmenkollen Park Motel. (Han mente Holmenkollen Park Hotell knapt kvalifiserte til hotell etter amerikansk standard.)



HOTELL ELLER MOTELL? Foto: NINA RUUD



- Den eldre amerikaneren som ville ha hjelp til å finne sin slektning i Norge. Han hadde et bilde av henne...

- Når slår dere på midnattsolen?

- Når åpner fjordene? Og stenger de om natten?

- Damen som ringte fra Paris for å få kjøpt bilde av kongefamilien vår - Carl Gustav, Silvia og barna...

- Den unge amerikaneren som ba om hjelp til å finne adressen «Boks 950» på kartet.

- Turisten av ukjent nasjonalitet som lurte på hvilken ferge han måtte ta til Haraldsheim. Han hadde brettet kartet slik at Haraldsheim ble liggende i retning Nesodden. Så han trodde at korteste vei var ferge utover i Oslofjorden, for så å ende i Solemskogen, Linderudkollen, Grefsenkollen, for så å gå i land på Haraldsheim. (Haraldheim er et vandrerhjem i Oslo)

- Fordi langstrakte Norge ofte er delt i to på kartet, har flere lurt på hvor de måtte ta fergen (et sted i Nord-Trøndelag) for å komme fra det sydlige Norge til det nordlige.

- How many fjords are there here in Denmark? (Turist fra Australia)



DANSKEBÅTEN ELLER NESODDBÅTEN? Foto: HÅKON MOSVOLD LARSEN/SCANPIX



- Nordmannen som ringte: «Kan du si meg hva som står i boken som frihetsgudinnen i New York holder i hånden? Jeg har ringt to ganger til den amerikanske ambassaden og de visste det ikke. Så prøvde jeg VG og de ba meg ringe dere...»

(Kilder: Innovasjon Norge og boken «Er de norske fjordene

åpne om natten?» av Birger Sivertsen)

Publisert: 07.07.12 kl. 23:04